CCN บวกสวนตลาด! โบรกฯ แนะ “ซื้อเก็งกำไร”
CCN บวกสวนตลาด! ล่าสุด ณ เวลา 15.35 น. อยู่ที่ 11.40 บาท บวก 0.80 บาท หรือ 7.55% สูงสุด 11.50 บาท ต่ำสุด 10.60 บาท ด้วยมูลค่าซื้อขาย 45.70 ล้านบาท ด้าน บล.โกลเบล็ก แนะซื้อเก็งกำไร
30 มิ.ย. 2560

ผู้สื่อข่าวรายงานว่าราคาหุ้นบริษัท ซีซีเอ็น-เทค จำกัด (มหาชน) หรือ CCN ล่าสุด ณ เวลา 15.35 น. อยู่ที่ 11.40 บาท บวก 0.80 บาท หรือ 7.55% สูงสุด 11.50 บาท ต่ำสุด 10.60 บาท ด้วยมูลค่าซื้อขาย 45.70 ล้านบาท ขณะที่ดัชนีตลาดหุ้นไทยโดยรวมลบ 0.30%

โดย บล.โกลเบล็ก ระบุในบทวิเคราะห์ แนะนำซื้อเก็งกำไร CCN แนวรับ 10.60 บาท แนวต้าน 11.20 บาท Cut loss 10.30 บาท โดยกราฟระยะสั้นกลับตัวขึ้นแบบ U shape และราคาสามารถยืนเกาะเส้น EMA 10 วันได้ต่อเนื่อง พร้อมกับเครื่องมือ MACD + RSI ชี้ขึ้นสนับสนุนทิศทางจึงคาดว่าจะปรับตัวขึ้นต่อได้